b"\n_START_ARTICLE_\nCasa Martori\n_START_SECTION_\nDescripci\xc3\xb3\n_START_PARAGRAPH_\nEdifici situat molt a prop de la Rambla de Figueres i del teatre municipal. Edifici entre mitgeres, de planta baixa, dos plantes pis i altell. Bastit sobre un basament de pedra treballada que ocupa tota la primera planta. La planta baixa presenta cinc portals emmotllurats d'arc rebaixat amb dovella central decorada amb motiu geom\xc3\xa8tric. Al primer pis presenta un balc\xc3\xb3 central sobre m\xc3\xa8nsules amb llosana emmotllurada i barana forjada amb decoraci\xc3\xb3 geom\xc3\xa8trica que d\xc3\xb3na pas a un finestral d'arc rebaixat. A banda i banda balconades corregudes amb la mateixa composici\xc3\xb3. La segona planta presenta un registre id\xc3\xa8ntic que l'anterior. A l'atell cinc \xc3\xb2culs. Culmina amb cornisa amb balustrada amb front\xc3\xb3 central amb decoraci\xc3\xb3 floral."